**Muudatus nr 2**

14.12.2023 sõlmitud

üürilepingu nr KPJ-4/2023-141 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

Tervise Arengu Instituut, registrikood 70006292,asukoht Paldiski mnt 80, Tallinn 10617 (edaspidi nimetatud **üürnik**), mida esindab põhimääruse alusel direktor Annika Veimer,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 14.12.2023 sõlmitud üürileping nr KPJ-4/2023-141 (edaspidi nimetatud **leping**), mille kohaselt on üürnikul õigus kasutada **Tallinnas Paldiski mnt 81** asuvat üüripinda;
2. üürnik on avaldanud soovi vähendada üüripinda Paldiski mnt 81 hoones I korrusel asuva ruumi nr 112 võrra ning võtta tervikuna ainukasutusse ruum nr 113. Eeltoodust tulenevalt muudetakse üürniku üüripinda ja tasusid alates 01.09.2024;
3. üürileandja on 13.03.2024 kirjaga teavitanud üürnikku lepingu tingimuste muutmisest alates 01.01.2025,

lepivad kokku alljärgnevas (edaspidi nimetatud **kokkulepe)**:

1. Muuta lepingu **eritingimuste** **punkti 1.2** ning lugeda see õigeks **alates 01.09.2024** alljärgnevas sõnastuses:

„**1.2.** Kinnistu oluliseks osaks on **büroohoone** (ehitisregistri kood 120755694, ehitise  
kasutamise otstarve büroo- ja laborihoone), üüritav pind 5 533,7 m², millest 4 997,4 m² on üürnike ainukasutuses ja 536,3 m² on üürnike ühiskasutuses.“.

1. Muuta lepingu **eritingimuste** **punkti 2.1** ning lugeda see õigeks **alates 01.09.2024** alljärgnevas sõnastuses:

„**2.1.** Üürniku kasutuses olev **üüripind hoones kokku** on arvestuslikult **131,1 m²**, millest:

**2.1.1.** 111,6 m² on üürniku **ainukasutuses**;

**2.1.2.** 19,5 m² on proportsionaalne osa üürnike **ühiskasutuses** olevast pinnast.“.

1. Muuta lepingu **lisa nr 1 „Üüripinna plaan ja eksplikatsioon“** ja asendada see **alates 01.09.2024** kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see **alates 01.09.2024** kokkuleppe lisaga nr 2.
3. Jätta ülejäänud lepingu tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

**1. Lepingu lisa nr 1 - Üüripinna plaan ja eksplikatsioon**

**2. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Annika Veimer

haldusteenuste direktor direktor

Riigi Kinnisvara AS Tervise Arengu Instituut